Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1857

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, kollokviumok letételéből, szakdolgozat elkészítéséből, valamint záróvizsgából tevődik össze. 6.1. A szakdolgozat A szakdolgozat a szakirányú képzettségnek megfelelő (hegesztéstechnológia, hegesztett szerkezet gyártástechnológia kidolgozása, hegesztési vizsgálat, kisérlet végrehajtása, hegesztett szerkezet tervezése) eredményében írásosan is megjelenő, alkotó jellegű szakmai (tudományos, gazdasági, mérnöki, tervezési, esetleg kutatási vagy kutatásfejlesztési) feladat, amelynek megoldása a hallgató tanulmányaira támaszkodva, a hazai és nemzetközi szakirodalom tanulmányozásával, témavezető vagy konzulens irányításával kidolgozható, és igazolja azt, hogy a hallgató képes az elsajátított ismeretanyag gyakorlati alkalmazására, az elvégzett munka és az eredmények szakszerű összefoglalására, a témakörébe tartozó feladatok kreatív megoldására, önálló szakmai munka végzésére. 6.2. A záróvizsga 6.2.1. A záróvizsgára bocsátás feltételei A tantervben előírt feltételek teljesítése, különösen: — a tantervben rögzített számú gyakorlati jegy, beszámoló, min. 8 kollokvium, — a bíráló és tanszéki értékelés által elfogadott szakdolgozat. 1999/7. szám 6.2.2. A záróvizsga részei: — szóbeli vizsga az intézményi tanterv által meghatározott tantárgyakból, — a szakdolgozat megvédése. 6.2.3. A záróvizsga eredménye A vizsgáztató bizottság által a szakdolgozatra, annak megvédése eredményeként adott érdemjegy és a szóbeli vizsgákra adott érdemjegyek számtani középértékének átlaga. HENGERM ŰI GYÁRTMÁNYFEJLESZT Ő SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes